Kirsten Ohm

Kirsten Ohm (født 27. september 1930 i NarvikAftenposten, 27. september 1980, s. 18., død 20. juli 1999 i Oslo) var en norsk diplomat og en foregangskvinne i norsk utenrikstjeneste. Hun var Norges første kvinnelige ambassadør.Iver B. Neumann og Halvard Leira: Aktiv og avventende. Utenrikstjenestens liv 1905-2005, Oslo: Pax, 2005, s. 472–473. 

Ohm var født i Narvik, men vokste opp i Stavanger. Hun var elev ved Kongsgård skole i Stavanger.Stavanger Aftenblad: «Pragmatisk diplomat med nyfeministiske sympatier», 21. juli 1972 s.3.I 1956 avla hun magistergrad i statsvitenskap ved Universitetet i Oslo med oppgaven Mandatsystemet under Folkeforbundet. Tilsynssystemet under De forente nasjoner. En statsvitenskapelig analyse av den politiske målsetting og de politiske resultater. Hun var den første kvinne til å fullførte denne utdannelsen.«Magister i statsvitenskap», Aftenposten, 1. juni 1956, s. 4. Etter endt utdannelse i Norge var hun stipendiat ved FN i New York og hadde et opphold ved Bryn Mawr College, deretter fulgte en periode som NATO-stipendiat ved London School of Economics og ved Harvard University.Berit Vikdal: «Ambassadør med røtter i Vestlands-Norge», Aftenposten, 6. november 1976.

I 1959 avla Ohn aspiranteksamen i Utenriksdepartementet.Aftenposten, 19. juni 1959, s. 4. Hun var kvinne nummer to som gjorde dette, men den første som faktisk begynte å arbeide som diplomat.«Veien er åpnet, resten står til kvinnene selv! Nøktern, jordnær og ytterst kunnskapsrik er Kirsten Ohm, vår første kvinnelige diplomat», Aftenposten (aften), 6. juli 1959, s. 2. Fra 1961 til 1964 var hun ambassadesekretær ved Norges ambassade i Frankrike, deretter var hun fra 1964 til 1967 ambassadesekretær ved Norges delegasjon til FN i New York. I årene 1967 til 1972 var hun tilbake i departementet i Oslo, der hun i 1971 ble byråsjef.«Offisielt fra statsråd», Aftenposten, 23. august 1971, s. 13. Året etter ble hun ambassaderåd ved Norges ambassade i Paris.«Offisielt fra statsråd», Aftenposten, 24. juni 1972, s. 16. Hun var den første kvinne som noen gang hadde fått en slik utnevnelse i norsk diplomati.«Første kvinne ambassaderåd», Aftenposten, 4. september 1972, s. 4. I sin diplomatiske karriere arbeidet Ohm særlig tett med utenriksministrene Halvard Lange og Knut Frydenlund.Heidi Solheim Johansen: «Kvinnelige ambassadører i 25 år», Aftenposten, 19. desember 1999, s. 15.

Da Norge opprettet en fast representasjon ved Europarådet i Strasbourg, ble Ohm den første stasjonssjef. Utnevnelsen vakte medieoppmerksomhet allerede før den formelt fant sted,«Første kvinnelige ambassadør i vente», Aftenposten, 19. september 1974, s. 7. i en tid der avisene skrev om «skrikende mangel» på kvinner i norsk diplomati.«Skrikende mangel på kvinner i UD», VG, 4. april 1975, s. 58. Artikkelen henviser til at Ohm er Norges første og eneste kvinnelige ambassadør og at Norge ligger etter andre land med hensyn til kvinner i utenrikstjenesten. Hun tiltrådte som ambassadør ved Europarådet i 1975, som den første kvinnelige ambassadør i norsk utenrikstjeneste. Hun var ambassadør i Strasbourg til 1981 og vendte tilbake til departementet i Oslo, der hun ble spesialrådgiver. I 1987 fulgte utnevnelse til en ny ambassadørpost, denne gang i Irland.«Nytt fra statsråd», Aftenposten, 17. oktober 1987, s. 22. Ohm vendte tilbake til Norge i 1992 og ble pensjonert i 1997.

Ohm er omtalt som en rollemodell for kvinner i norsk diplomati. Hun skildret i 1983 selv sine erfaringer som ambassadør i Strasbourg i et kapittel i en bok om diplomati.

Ohm var kommandør av St. Olavs Orden.Norges statskalender 1993, Oslo: Grøndahl Dreyer, 1993, s. 633.

 Referanser 

Kategori:Norske statsvitere
Kategori:Norske ambassadører
Kategori:Kommandører av St. Olavs Orden
Kategori:Personer fra Narvik kommune
Kategori:Personer fra Stavanger kommune